Bitcoin Mining Guide : Bitcoin Mining Kya Hai
By: Nitish Verma
Tags: Hindi, Bitcoin, Bitcoin Wallet, Bitcoin Mining, Bitcoincash

Aaj Bitcoin ka chalan bahut hi teji se world me hi nai india me bhi popular ho raha hai. Bitcoin ke bare me aaj bhi logon ke paas utni jaankari nai hai India me. Lekin ye ek Bahut popular Virtulal Currency hai. Main ish Post me Bitcoin Mining Guide dene jaa raha hun. Ki Bitcoin Mining Kya Hai

Bitcoin Minning ko janne se pehle aapko ye janna jaruri hai aakhir Bitcoin Kya Hai? Aap Ynaha Click karke padh sakte hain. To aaiye Jante hain Bitcoin Mining ke bare me.

Bitcoin Mining Kaise Kaam Karti hai?

Bitcoin Mining Ko Profitable dhang se karna Thoda kathin hai. Lekin ish post ko padh kar aap ek acche bitcoin Minner ban sakte hain. Sabse Pehle ki aap Bitcoin Mining Suru karein samjh lena jaruri hai ki bitcoin Mining ka matlab kya hai. Bitcoin Mining legal hai aur SHA256 double round hash verification process ke sampann ki jati hai. Taaki Bitcoin Transactions ko proof kiya jaa sake aur bitcoin network ke Sarvjanik ledger ko aavshayak security pradaan ki jaa sake. Jis Raftaar se aap Bitcoin Mine karte hain usey Hash/PerSecond (Hash Per Second ) me mapa jaata hai.

Bitcoin Network Bitcoin Miners dwara aavshyak Computational Power ka yogdaan karne ke Pryaas ke badle Bitcoins ko release karta hai. Yeh Naye Jaari Kiye gaye bitcoins aur bitcoins ki mining karte samay satyapit kiye gaye transactions me samil transaction fee dono ke rup me aata hai. Aap Jitni adhik Computational Power ka Yogdaan karte hain aapko utna hi adhik Profit hota hai.

[caption id=”attachment_940" align=”aligncenter” width=”300"]

Bitcoin Mining Guide : Bitcoin Mining Kya Hai[/caption]

Step 1: Best Bitcoin Mining Hardware Kanha se Purchase karein?

Kuch Mamlon me aapko Bitcoins Mining wala Hardware Kharidne Ki jarurat pad sakti hai. Aaj Ke Samay me aap adhiktar Hardware Amazon par Kharid Sakte hain. Ya aap Chahein to Bitcoin Charts me bhi iski talaash kar sakte hain.

Bitcoin Mining Start Karne Ke liye, Aapko Bitcoin Mining Harware lena hoga. Starting ke dino me aapke Computer ke CPU ya High Speed wale video Processor Card Se Mining Karna Possible tha. Aaj aisa karna sambhav nahi hai. Custom Bitcoin ASIC CHIP purane Systems ke Power se 100 guna adhik tak aur teji ke saath kaam kar sakte hain.

Issey low Speed ki kisi bhi any Chij se Bitcoin ki mining karne me ussey adhik Electricity Consume hoti hai. To Electricity Bill ki wajah se aapki profit bahut hi kam reh jayegi. Yeh Jaruri hai ki Bitcoin Mining ke liye khaastaur par banaye gaye Best Bitcoin Mining Hardware se hi Mine Kiya jaye. Avalon Jaisi Kai Companies Bitcoin Mining ke liye khas taur par bane Best systems ko provide karwati hain.

Best Bitcoin Mining Services Kaunsi Hain?

Aap Ke liye Ek aur Option hai Bitcoin Mining ke liye Cloud Contracts Ko Purchase Karna. Ye Process to bahut easy hai lekin isme Jokhim badh jaata hai, Kyunki aap Real way me Physical Hardware ko control nai kar rahe hote hain.

Yanha Hum Bitcoin Mining ke Best Cloud Mining Services ki list bata rahe hain. Lekin Hum inke Services lene ke liye aapko aagrah nai karte hain. Kyunki Bitcoin ke cloud mining me pehle bhi kai Ghotale ho chuke hain.

Genesis Mining: Genesis Mining Sabse Badi aur Bitcoin aur Scrypt Cloud mining Provider hai. Genesis Mining 3 Cloud Mining Plans offers karta hai jiske price bahut hi reasonable hain. Saath hi ZCash Mining Contracts bhi available hain.

Hashing 24 Mining: Hasing 24 varsh 2012 se Bitcoin Mining kar rahi hai. Inka Center Georgia aur Iceland me hai. Ye BitFury dwara Manufacture Modern ASIC Chips ka use karte hain Jinki wajah se maximum Performance aur efficiency milti hai.

Hashflare Mining: Hashflare SHA-256 Mining Contracts ko offer karta hai, Aur BTC me automatic Payouts hote rehne ke dauran hi adhik Profitable SHA-256 Coins ko mine kia jaa sakta hai. Coustomers ko kam se kam 10 GH/S purchase karna Chahiye.

Minex Mining: Minex Blockchain Project ka ek naya rup hai. Jisey ek Kifayti Simulation Game Version me present kiya gaya hai. Users Cloudpacks purchase kar sakte hain Jinhe fir Cloud mining farms, lotteries, casinos, real-world markets aadi ke purv Chayanit sets se ek index banane me use kiya jaata hai.

Hahnet Mining: Hashnet ka sanchalan Bitmain Dwara liya jaata hai, jo bitcoins minors ki Antmier Chain ka nirmata hai. Hashnet Me Filhal 600 se adhik Antminer S7 kiraye par uplabdh hain. Aap Hashnet Ki website par sabse latest price aur availability dekh sakte hain. Ish post ke likhe jaane ke samay tak Antiminer S7 ki hashrate ko 1200 Dollar me rent par liya jaa sakta hai.

Minergate Mining: Minergate Bitcoin ke liye Pool, Merged Mining aur Cloud Mining Offer karta hai.

Bitcoin Cloud Mining: Currently Bitcoin Cloud Mining ke sabhi Contract Sell Ho chuke hain.

MineOnCloud: Present time me MineOnCloud ne cloud me rent par dene ke liye Mining Equipment ke lagbhag 35 TH/S ublabdh karaye hain. Rent par uplabdh kuch miners me AntiMiner S4 aur S5 availble hain.

NiceHash: NiceHash ki viseshta yeh hai ki ye Mining Contracts Buyers aur Sellers ka milan karne ke liye ek orderbook ka upyog karta hai. Iske Latest Price ke liye site par visit karein.

Eobot: Yanha aap 10 Dollar jitne low amount se bhi cloud mining suru kar sakte hain. Eobot ka daawa hai ki grahak 14 Mahino me laabh kamana suru kar sakte hain.

Step 2: Free Bitcoin Mining Software Download Karein

Aapko Apna Bitcoin Mining Software Mil jaane ke baad, Aapko Bitcoin mining ke liye ek visesh program Download karna hoga. Bitcoin Mining ke liye prayog kiye jane ke liye kai programs available hain, Lekin Do Sabse Lokpriye Programs hain CGminer aur BFGminer, jo comand Line Program hain.

Yadi aap GUI dwara Pradaan ki jane wali upyog ki saralta pana chahte hain, to aap Easyminer ko aajma sakte hain jo ek click se suru hone wala Window/Linux/Android Program hai.

Step 3: Join Karein Bitcoin Mining Pool

Jab aap Bitcoins ko mine karne ke liye ready ho jayein to hum suggest karenge ki aap kisi bitcoin mining pool me shamil me ho jayein. Bitcoin mining pool bitcoin miners ke group hain jo kisi block ko solve karne liye milkarkaam karte hain aur uske profit ko share karte hain.

Bitcoin Mining pool ke bina, ho sakta hai aap saal bhar tak bitcoin mine karein aur kabhi koi bitcoin na kama payein. Bitcoin miners ke kaafi bade groups ke saath milkar kaam karna aur profit ko share karna bahut easy hai.

fully decentralized pool ke liye , hum highly recommend karte hain p2pool. ko.

Yanha jo pool diye gaye hain un pools me aajkal Bitcoin core aur uske baad ke versions me ye currently fully validating blocks hain. (0.10.2 or later recommended due to DoS vulnerabilities):

Aaj Ke Post Ko hum yanhi End karte hain. Next Post me Bitcoin Wallet setup karne ke baare me batayenge. Kynki Bitcoin Wallet me hi aapke coins save hotey hain. To Thoda wait kijiye next post ke liye. Waise aage abhi bahut kuch batana hai aapko Bitcoin aur Bitcoins Mining ke baare me.

Agar aapka bhi koi Bitcoin ya Mining se juda koi question hai to nisankoch hume comments me likhiye. Ummid hai aap post ko share bhi karenge taaki duron ki bhi help ho sake…